Official Journal L 309 , 19/11/1998 P. 0001 - 0006



PADOMES REGULA (EK) Nr. 2479/98 (1998. gada 12. novembris) par grozījumiem Regulā (EK) Nr. 66/98, kas nosaka atsevišķus saudzēšanas un kontroles pasākumus, kas piemērojami zvejai Antarktikā EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 1997. gada 18. decembra Regulu (EK) Nr. 66/98, kas nosaka atsevišķus saudzēšanas un kontroles pasākumus, kas piemērojami zvejai Antarktikā, un atceļ Regulu (EK) Nr. 2113/961, un jo īpaši tās 21. pantu, ņemot vērā Komisijas priekšlikumu, tā kā 1982. gada 21. maijā Kopienā ir stājusies spēkā Antarktikas jūras dzīvnieku un augu valsts saudzēšanas konvencija, turpmāk - "Konvencija", kas apstiprināta ar Lēmumu 81/691/EEK2; ievērojot Antarktikas jūras dzīvnieku un augu valsts saudzēšanas konferences priekšsēdētāja 1980. gada 19. maija paziņojumu, kas pievienots tās Nobeiguma aktam, un jo īpaši tā 5. punktu; tā kā ar Konvenciju izveidotā Antarktikas jūras dzīvnieku un augu valsts saudzēšanas komisija, turpmāk - CCAMLR, savā gada sanāksmē 1997. gada 7. novembrī pēc savas Zinātniskās komitejas ieteikuma noteica konkrētus saudzēšanas un apsaimniekošanas pasākumus CCAMLR Konvencijas apgabalā laika posmam no 1997. gada 7. novembra līdz 1998. gada 6. novembrim; tā kā no 1998. gada 10. maija šie saudzēšanas pasākumi ir saistoši; tā kā ir jānosaka, ka zvejot atļauts tikai tiem kuģiem, kuriem ir īpaša zvejas atļauja, kas izdota saskaņā ar Regulu (EK) Nr. 1627/943; tā kā CCAMLR locekļi ir paziņojuši, ka gatavojas 1997. gada 7. novembrī pieņemtos saudzēšanas pasākumus piemērot pagaidu kārtā, negaidot, kad tie kļūs saistoši, ņemot vērā to, ka daži no pasākumiem ir saistīti ar zvejas sezonu, kura sākas 1997. gada 7. novembrī vai vēlāk; tā kā Kopienai kā Konvencijas līgumslēdzējai pusei ir jānodrošina, ka CCAMLR noteiktie pasākumi no noteiktiem datumiem attiecas uz zvejas kuģiem ar dalībvalstu karogiem; tā kā tādēļ jāizdara attiecīgi grozījumi Regulā (EK) Nr. 66/98, IR PIEŅĒMUSI ŠO REGULU. 1. pants Regulā (EK) Nr. 66/98 tiek izdarīti šādi grozījumi: 1. Regulas 2. panta 1. punktu nomaina ar šādu: "1. Tiesības zvejot 1. pantā noteiktajā apgabalā ir tikai kuģiem, kuri iekļauti 2. punktā minētajā sarakstā un kuriem ir īpaša zvejas atļauja, ko izdevusi to karoga dalībvalsts saskaņā ar Regulas (EK) Nr. 1627/94* 7. pantu. * OV L 171, 6.7.1994., 7. lpp." 2. Regulas 4. pantā: a) 3. punktā vārdus "1997. gada 7. novembris" nomaina ar vārdiem "1998. gada 6. novembris"; b) pantu papildina ar šādiem punktiem: "4. No 1997. gada 7. novembra līdz 1998. gada 6. novembrim ir aizliegta tieša Dissostichus spp. (ilkņzivju) zveja FAO Antarktikas apakšapgabalā 48.5 un FAO Antarktikas rajonos 58.4.1 un 58.4.2. 5. No 1997. gada 7. novembra ir aizliegta tieša Lepidonotothen squamifrons zveja FAO Antarktikas rajonā 58.4.4, izņemot zveju zinātnisku pētījumu vajadzībām. 6. No 1997. gada 7. novembra līdz 1998. gada 6. novembrim ir aizliegta tieša Lepidonotothen squamifrons, Notothenia rossii, Channichthys rhinoceratus un Bathyraja spp. zveja FAO Antarktikas rajonā 58.5.2. 7. Ir aizliegta tieša D. Mawsoni zveja FAO Antarktikas apakšapgabalā 48.4, izņemot zveju pētnieciskām vajadzībām." 3. Regulas 5. pantā: a) 2. un 3. punktu nomaina ar šādiem: "2. Ir noteikta šāda Dissostichus eleginoides (Patagonijas ilkņzivju) kopējā pieļaujamā nozveja (TAC): a) 3 300 tonnu FAO Antarktikas apakšapgabalā 48.3 no 1998. gada 1. aprīļa līdz 31. augustam vai līdz pieļaujamās nozvejas sasniegšanai; b) 28 tonnas FAO Antarktikas apakšapgabalā 48.4 no 1998. gada 1. aprīļa līdz 31. augustam vai līdz a) apakšpunktā norādītās TAC sasniegšanai; c) 3 700 tonnu FAO Antarktikas rajonā 58.5.2 no 1997. gada 7. novembra līdz 1998. gada 6. novembrim. Ja, tieši zvejojot Dissostichus eleginoides FAO Antarktikas rajonā 58.5.2, jebkuru sugas Lepidonotothen squamifrons, Notothenia rossii, Channichthys rhinoceratus vai Bathyraja spp. zivju piezveja kādā no lomiem: i) ir lielāka par 100 kg un pārsniedz 5 % no kopējās visu nozvejoto zivju masas vai ii) ir divas tonnas vai lielāka, tad zvejas kuģim jādodas uz citu zvejas vietu ne tuvāk kā piecu jūras jūdžu attālumā. Zvejas kuģis vismaz piecas dienas nedrīkst zvejot tuvāk kā piecas jūras jūdzes no vietas, kur piezveja pārsniegusi 5 %. Pārskatā iekļauj jūrā izgāzto Dissostichuseleginoides kopējo skaitu un masu, ieskaitot arī zivis, kurām ir recekļaina miesa. Šīs zivis ieskaita TAC. 3. No 1997. gada 7. novembra līdz 1998. gada 31. martam FAO Antarktikas apakšapgabalā 48.3 tiek noteikta Champsocephalus gunnari (leduszivju)4 520 tonnu TAC. Tiešu Champsocephalus gunnari zveju FAO Antarktikas apakšapgabalā 48.3 beidz, ja jebkuru 5. punkta i) apakšpunktā minēto sugu piezveja pārsniegusi noteiktos ierobežojumus. Ja, tieši zvejojot Champsocephalus gunnari, jebkuru 5. punkta i) apakšpunktā minēto sugu piezveja kādā no lomiem: i) ir lielāka par 100 kg un pārsniedz 5 % no kopējās nozvejoti zivju masas vai ii) ir divas tonnas vai lielāka, tad zvejas kuģim jādodas uz citu zvejas vietu ne tuvāk kā piecu jūras jūdžu attālumā. Zvejas kuģis vismaz piecas dienas nedrīkst zvejot tuvāk par piecām jūras jūdzēm no vietas, kur piezveja pārsniegusi 5 %. Ja, tieši zvejojot Champsocephalus gunnari,jebkurā lomā piezveja ir lielāka par 100 kg un vairāk nekā 10 % zivju ir īsākas par 24 cm pēc lielākā izmēra, tad zvejas kuģim jādodas uz citu zvejas vietu ne tuvāk par piecām jūras jūdzēm. Tas nedrīkst vismaz piecas dienas atgriezties zvejas vietā, kur vairāk nekā 10 % Champsocephalus gunnari ir īsākas par 24 cm."; b) 4. punktā: i) pirmajā un otrajā daļā vārdus "no 1996. gada 2. novembra līdz 1997. gada 7. novembrim" nomaina ar vārdiem "no 1997. gada 7. novembra līdz 1998. gada 6. novembrim"; ii) ceturto daļu nomaina ar šādu: "Ja, tieši zvejojot Electrona carlsbergi, jebkuru 5. punkta i) apakšpunktā neminēto sugu zivju piezveja jebkurā lomā: i) ir lielāka par 100 kg un pārsniedz 5 % no visu nozvejoto zivju kopējās masas vai ii) ir divas tonnas vai lielāka, tad zvejas kuģim jādodas uz citu zvejas vietu ne tuvāk kā piecu jūras jūdžu attālumā. Zvejas kuģis vismaz piecas dienas nedrīkst zvejot tuvāk kā piecas jūras jūdzes no vietas, kur piezveja pārsniegusi 5 %."; c) 5. punktu papildina ar šādu apakšpunktu: "iii) No 1997. gada 7. novembra līdz 1998. gada 6. novembrim jebkurā tiešajā zvejā FAO Antarktikas rajonā 58.5.2: - Lepidonotothen squamifrons piezveja nedrīkst pārsniegt 325 tonnas, - Channichthys rhinoceratus piezveja nedrīkst pārsniegt 80 tonnu, - Bathyraja spp. piezveja nedrīkst pārsniegt 120 tonnu. To sugu zivju piezveja, kuras nav minētas iepriekšējā daļā un kuru nozvejai nav citādu ierobežojumu, FAO Antarktikas rajonā 58.5.2 nedrīkst pārsniegt 50 tonnu."; d) 6. punktu nomaina ar šādu: "6. Zvejas vieta, kurā piezveja pārsniegusi šajā pantā minētos daudzumus, ir zvejas kuģa ceļš no vietas, kur zvejas rīks likts lietā pirmo reizi, līdz vietai, kur tas uzcelts atpakaļ uz klāja." 4. Regulas 8. pantā: a) 1. punkta i) apakšpunktā vārdus "1997. gada 1. marts" nomaina ar vārdiem "1998. gada 1. aprīlis" un iii) apakšpunktu svītro; b) 2. punkta i) apakšpunktā visas norādes uz 1997. gadu nomaina ar norādēm uz 1998. gadu. 5. Regulas 11. panta 1. un 2. punktā visas norādes uz 1997. gadu nomaina ar norādēm uz 1998. gadu. 6. Regulas 12. pantā: a) 1. punktā: i) a) apakšpunktā vārdus "no 1996. gada 2. novembra līdz 1997. gada 31. augustam" nomaina ar vārdiem "no 1997. gada 7. novembra līdz 1998. gada 6. novembrim" un vārdus "kas sākas 1997. gada 1. martā" nomaina ar vārdiem "no 1998. gada 1. aprīļa līdz 31. augustam"; ii) b) apakšpunktā vārdus "no 1996. gada 2. novembra līdz 1997. gada 31. martam" nomaina ar vārdiem "no 1997. gada 7. novembra līdz 1998. gada 31. martam"; iii) svītro c) un d) apakšpunktu; b) svītro 5. punktu. 7. Regulas 16. pantu papildina ar šādu daļu: "Pētnieciskā zveja CCAMLR Konvencijas rajonā ir aizliegta, ja vien tai nav dota atļauta saskaņā ar V pielikumu." 8. 18. pantu nomaina ar šādu: "18. pants Krabju zveja ir jebkāda rūpnieciskā zveja, kur zvejojamās sugas ir krabju (desmitkājvēžu kārtas rāpotājvēžu apakškārtas) pārstāvji." 9. Regulas 19. pantā: a) panta a) apakšpunktu nomaina ar šādu: "a) krabji FAO Antarktikas apakšapgabalā 48.3 - no 1997. gada 7. novembra līdz 1998. gada 6. novembrim;"; b) panta b) apakšpunktā vārdus "no 1997. gada 1. marta līdz 31. augustam" nomaina ar vārdiem "no 1997. gada 1. aprīļa līdz 1998. gada 31. augustam"; c) panta c) apakšpunktu nomaina ar šādu: "c) Champsocephalus gunnariFAO Antarktikas apakšapgabalā 48.3 - no 1997. gada 7. novembra līdz 1998. gada 31. martam;"; d) d) apakšpunktā vārdus "no 1996. gada 2. novembra līdz 1997. gada 31. augustam" nomaina ar vārdiem "no 1997. gada 7. novembra līdz 1998. gada 6. novembrim"; e) svītro e) apakšpunktu. 10. I pielikumu nomaina ar šīs regulas I pielikumu. 11. Svītro II pielikumu. 12. IV pielikumu groza atbilstīgi grozījumiem, kas parādīti šīs regulas II pielikumā. 2. pants Šī regula stājas spēkā septītajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 12. novembrī Padomes vārdā - priekšsēdētājs E. HOSTASCH 1 OV L 6, 10.1.1998., 1. lpp. 2 OV L 252, 5.9.1981., 26. lpp. 3 OV L 171, 6.7.1994., 7. lpp. I PIELIKUMS "I PIELIKUMS PRASĪBAS ATTIECĪBĀ UZ DATIEM PAR KRABJU ZVEJU FAO ANTARKTIKAS APAKŠAPGABALĀ 48.3 Nozvejas un zvejas intensitātes dati Reisa apraksts: reisa kods, kuģa kods, atļaujas numurs, gads. Murdu apraksts: diagrammas un cita informācija, ieskaitot murda formu, izmērus, linuma acu lielumu, piltuves stāvokli, atvērumu un orientāciju, kameru skaitu, izlaišanas lūku esamību. Zvejas intensitātes apraksts: datums, laiks, rīka sākuma atrašanās vietas ģeogrāfiskais platums un garums, rīka apkārtmērs, ielikto murdu kopējais skaits, murdu izvietojums rindā, zaudēto murdu skaits, dziļums, iegremdēšanas laiks, ēsmas tips. Nozvejas apraksts: paturētais loms pēc skaita un masas, visu sugu piezveja (skatīt 1. tabulu), papildu reģistra numurs sasaistei ar parauginformāciju. 1. tabula Pieprasītie dati par piezvejas sugām krabju zvejā FAO Antarktikas apakšapgabalā 48.3 Suga Pieprasītie dati Dissostichus eleginoides Skaits un kopējā aprēķinātā masa Notothenia rossii Skaits un kopējā aprēķinātā masa Pārējās sugas Kopējā aprēķinātā masa Bioloģiskie dati Šo datu iegūšanai krabju paraugus ņem no loma, kas iegūts tieši pirms dienas vidus, savācot visu saturu no murdiem, kas izvietoti līnijā ar atstarpēm, tā, lai izlases grupa sastāv no 35 līdz 50 eksemplāriem. Reisa apraksts: reisa kods, kuģa kods, atļaujas numurs. Parauga apraksts: datums, rīka sākuma atrašanās vieta, rīka apkārtmērs, virknes numurs. Dati: suga, dzimums, vismaz 35 krabju garums, Rhizocephalan parazīti ir/nav, norāde par to, kā rīkojas ar krabjiem (paturēti, izlaisti atpakaļ jūrā, likvidēti), tā murda numurs, no kura krabis ņemts." II PIELIKUMS GROZĪJUMI IV PIELIKUMĀ 1. 2. punkta pirmo teikumu nomaina ar šādu tekstu: "Āķu jedas izliek tikai naktī (t. i., tumsas stundās starp jūras mijkrēšļiem; mijkrēšļa laiks visiem ģeogrāfiskajiem platumiem un visām dienām pēc vietējā laika ir norādītas tabulā jūras gadagrāmatā. Kuģa dokumentos vai novērotāja deklarācijās laiks vienmēr jānorāda, norādot arī starpību ar Griničas laiku).". 2. 3. punktu nomaina ar šādu: "3. Ir aizliegts, izliekot āķu jedas, izgāzt jūrā subproduktus. Būtu jānovērš subproduktu izmešana, āķu jedas izvelkot. Ja subproduktu izmešana nav novēršama, tai jānotiek pretējā kuģa pusē, nevis tajā, kur liek vai velk āķu jedas." 3. Svītro 8. punktu.